Pompa (grupė)

„Pompa“ – lietuviška hip hopo ir šokių muzikos grupė, įkurta 1992 m. Vilniuje.

Visą laikotarpį buvo Justo Mamontovo kartu su Sauliumi Sventicku vykdytas projektas. Dainų tekstus rašė J. Mamontovas, muziką kūrė įvairūs prodiuseriai, koncertuose ant scenos pagal fonogramą pasirodydavo tikslingai parinkti atlikėjai. Pats projektas buvo pradėtas kaip Andriaus Mamontovo aplinkos pokštas ir iki pat veiklos pabaigos balansavo ant parodijos ribos: jį buvo galima vertinti tiek rimtai, tiek – kaip surežisuotą muzikinį šou.POMPA. Legenda apie LT šou verslo pasaulio sukūrimą (ore.lt)Pompa. Apie. BiografijaPompa. Biography

Pirmuose koncertuose ant scenos stovėjo Baby UAB (Justas Mamontovas), Swonas (Saulius Sventickas) ir Aurora MC (Aurelija Markulytė, kuri mokėsi toje pačioje mokykloje, kaip ir J .Mamontovas bei S. Sventickas).Pompa. Apie. Biografija Vėliau Baby UAB ir Swoną pakeitė Thermo J. (S. Sventicko kaimynas Povilas).Pompa. Apie. Biografija Prieš filmuojant pirmąjį vaizdo klipą „Viskas tavo bosui“ prie „Pompos“ prisijungė P. J.’s Coke (S. Sventicko bendrakursis Dovydas) ir D. Ace D. (buvęs Dovydo bendraklasis Saulius), o dar vėliau – Amigo MC (Raivydas).Pompa. Apie. Biografija 1995 m. pradžioje iš projekto veiklos pasitraukė D. Ace D., Amigo MC ir P. J.’s Coke, kuriuos pakeitė J. Mamontovo bendrakursiai Mišionis (Jūras) ir Pinokis (Tomas).Pompa. Apie. Biografija 1995 m. antroje pusėje Aurorą MC, Mišionį ir Pinokį scenoje pakeitė TaniaPompa. Apie. Biografija ir nuo to laiko „Pompa“ koncertavo kaip duetas.

A. Mamontovas prodiusavo tik pirmąjį albumą „Mallonu“. Kitą – „Kriminalinė romantika“ prodiusavo Algirdas Ramanauskas, o paskutinį – „Blatnos dainos“ – Žeraldas Povilaitis.Pompa. Apie. Biografija

 Istorija 

 Ištakos, pradinė sudėtis ir pirmieji hitai (1992) 

Prieš „Pompos“ įkūrimą Justas Mamontovas (jaunesnysis Andriaus Mamontovo brolis) ir Saulius Sventickas kūrė įvairias pankroko, gotikinio roko, alternatyvaus roko stiliaus dainasPOMPA. Legenda apie LT šou verslo pasaulio sukūrimą (ore.lt) bei sunkiojo metalo ir pop muzikos parodijas, kurias įrašydavo į vienetines audiokasetes su fiktyviomis radijo laidomisPOMPA. Legenda apie LT šou verslo pasaulio sukūrimą (ore.lt). Iš Andriaus Mamontovo apie šiuos muzikinius eksperimentus žinojo įvairią muzikinę veiklą Vilniuje vykdęs Nėrius Pečiūra (Atsuktuvas).

1992 m. balandį, sulaukęs kvietimo pristatyti Vilniaus alternatyvios muzikos sceną „Pop Centro“ filmuotoje TV laidoje „Piramidė“, N. Pečiūra pasiūlė joje dalyvauti kažkuriam iš Justo Mamontovo ir Sauliaus Sventicko muzikinių projektų. Tą patį vakarą Andrius Mamontovas ir jo jaunesnysis brolis spontaniškai sugalvojo įrašyti tuomet ypač populiarios Lietuvos pop grupės „Casino“ dainos „Mama, mano mama“ parodiją, panaudodami hip hopo ir eurodance muzikos elementus.POMPA. Legenda apie LT šou verslo pasaulio sukūrimą (ore.lt)

Šiam sprendimui didelę įtaką padarė Lietuvoje prasidėjusios muzikinio kanalo „MTV“ transliacijos, o ypač programoje „Yo! MTV Raps“ rodyti vaizdo klipai, bei tokių užsienio atlikėjų kaip „EMF“, „Snap!“ ir „Technotronic“ pirmieji hitai. Panašaus stiliaus muzikos atlikėjų tuo metu Lietuvoje nebuvo2013-04-16 Atgal į 90-tuosius (nuo 04:18 iki 13:23), tad Andriaus Mamontovo suprodiusuotas įrašas „Mama“, kuriam tekstą parašė Justas Mamontovas, ryškiai skyrėsi nuo įprastinės to laikmečio lietuviškos pop muzikos.Pompa. Biography Taip vieno vakaro muzikinis pokštas padėjo pagrindus visiškai naujam muzikiniam projektui „Pompa“ (jo pavadinimą įkvėpė populiarios belgų elektroninės muzikos grupės „Technotronic“ daina „Pump Up the Jam“Pompa. Apie. BiografijaPompa – profile (discogs)).

Kitą dieną, atvykę į TV laidos „Piramidė“ filmavimą Kaune, Justas Mamontovas ir Saulius Sventickas ant scenos pakvietė pastovėt Aureliją MarkulytęPOMPA. Legenda apie LT šou verslo pasaulio sukūrimą (ore.lt), dar vienos tame pačiame filmavime dalyvavusios grupės „Hidroelektra“ narę, kuri mokėsi toje pačioje Vilniaus 22-oje vidurinėje mokykloje, kaip ir jie.2013-04-16 Atgal į 90-tuosius (nuo 04:18 iki 13:23)POMPA – pirmasis prodiuserinis surogatas Grįždami į Vilnių J. Mamontovas ir S. Sventickas pasiūlė šiai atlikėjai prisijungti prie „Pompos“POMPA. Legenda apie LT šou verslo pasaulio sukūrimą (ore.lt) ir sugalvojo jos būsimąjį sceninį pseudonimą Aurora MC. Po to, vos per kelias dienas, su Andriaus Mamontovo pagalba buvo įrašytos dar keturios dainos „Pats suteik sau malonumą“, „Tu ne jam“, „Pompa“ ir „2mblas“, kuri vėliau tapo žinomiausiu grupės hitu.

Grupei pasirodžius televizijoje ir į radijo stoties „Radiocentras“ skelbiamą „Lietuvos top 20“ įsiveržus dainai „Mama“ prasidėjo pirmieji „Pompos“ koncertai, kurių metu ant scenos lipo Justas Mamontovas (Baby UAB), Saulius Sventickas (Swonas) ir Aurelija Markulytė (Aurora MC).Pompa. Apie. Biografija Dėl naujoviško skambesio, originalaus įvaizdžio ir šokiruojančių tekstųPompa. Biography grupė greitai sulaukė didelio populiarumo Lietuvoje, itin didelį dėmesį jai skyrė tuometinė žiniasklaida.Pompa. Apie. Biografija 1992 m. pavasarį „Pompa“ apšildė vokiečių pop grupės „Bad Boys Blue“ koncertą Kauno S. Dariaus ir S. Girėno stadione.Pompa. Apie. Biografija

 Nauja sudėtis ir albumų „Mallonu“ bei „Mallonu Menthol“ išleidimas (1992–1994) 

Įvertinę atsiradusį projekto komercinį potencialą Justas Mamontovas ir Saulius Sventickas nutarė užsiimti tik jo vadyba ir prodiusavimu.Pompa – profile (discogs) Formuodami naują „Pompos“ sceninį įvaizdį, prie pabrėžtinai seksualiai atrodančios Auroros MC jie pasiūlė prisijungti Thermo J. – S. Sventicko vaikystės draugui Povilui, kuris dėl įspūdingo stoto ir plikai nuskustos galvos puikiai galėjo būti tapatinamas su grupės dainų lyriniu herojumi.POMPA. Legenda apie LT šou verslo pasaulio sukūrimą (ore.lt)Pompa. Apie. Biografija Jis tapo atnaujintos sudėties lyderiu.

Filmuojant pirmąjį vaizdo klipą „Viskas tavo bosui“ grupę papildė dar du chuliganiškai atrodantys atlikėjai – P. J.’s Coke (S. Sventicko bendrakursis Dovydas) ir D. Ace D. (buvęs Dovydo bendraklasis Saulius).POMPA. Legenda apie LT šou verslo pasaulio sukūrimą (ore.lt)Pompa. Apie. Biografija Jų neįprastus sceninius pseudonimus Justas Mamontovas ir Saulius Sventickas parinko, nagrindėdami amerikietiško slengo žodyną, kurį parsivežė Andrius Mamontovas po grupės „Foje“ koncertų JAV.

Ekspresyvaus montažo ir iki tol nematytų specialiųjų efektų dėka debiutinis „Pompos“ vaizdo klipas „Viskas tavo bosui“ tapo vienu iš reikšmingiausių vaizdo klipų Lietuvos pop muzikos istorijoje ir 1992 m. populiarios TV laidos „Studija MT“ metiniame tope tik keliais balsais nusileido „Foje“ vaizdo klipui „Amžinas judesys“. „Viskas tavo bosui“ filmavo Aurelijus Teisutis, kuriam asistavo vėliau žinomu žurnalistu ir režisieriumi tapęs Audrius Lelkaitis.POMPA. Legenda apie LT šou verslo pasaulio sukūrimą (ore.lt)

1992 m. rugsėjį Šiaulių „Tango“ įrašų studijoje įrašiusi dar kelias naujas dainas „Mes jau nebe vaikai“, „Turtuoliai irgi verkia“, „Mano pana“, „Balius“ ir „Rankos ant vairo“ grupė „Pompa“ spalį išleido pirmąjį albumą „Mallonu“.Pompa. Apie. BiografijaPompa – profile (discogs) Jį reklamuojant buvo surengtas koncertinis turą po Lietuvą ir nufilmuotas dar vienas vaizdo klipas dainai „Mes jau nebe vaikai“.Pompa. Apie. Biografija Pažymėtina, kad net penkios dainos pasiekė pirmąsias vietas šalies radijo stočių topuosePompa – profile (discogs) ir tik viena daina („Balius“) iš albumo „Mallonu“ nebuvo patekusi į jokius topus.

1992–1993 metais buvo pradėta prekiauti „Pompos“ atributika: grupės gerbėjai galėjo įsigyti trijų skirtingų rūšių marškinėlius, kuriuose buvo naudojami dainų tekstų fragmentai. Prie „Pompos“ atributikos sukūrimo bei platinimo prisidėjo ir Giedrius Drukteinis, šiuo metu žinomas etiketo specialistas, rašytojas ir žurnalistas, bei Gintas Lapėnas.

Aktyviai koncertavusios grupės sudėtį papildė Amigo MC (Raivydas), kuris skandalingai pasižymėjo, kai po koncerto Radviliškyje pakliuvo į blaivyklą ir policijos areštinę bei teismo sprendimu joje atsėdėjo penkias paras.POMPA. Legenda apie LT šou verslo pasaulio sukūrimą (ore.lt) Taip pat epizodiškai koncertinėje veikloje dalyvavo ir grupės narius šokti mokęs Rinaldas Ziborovas.Pompa. Apie. Biografija

1993–1994 m. „Pompos“ prodiuseriai Justas Mamontovas ir Saulius Sventickas išplėtė veiklą: jie ėmėsi prodiusuoti karjerą pradedančią Egidijaus Dragūno grupę „SEL“ – tuo laikotarpiu pasirodė jos pirmieji albumai „Kaip ir tu“ bei „Paskutinį kartą“, prie kurių įrašymo prisidėjo ir Andrius Mamontovas.SEL. Aprašymas

1994 m. „Bomba Records“ iniciatyva buvo išleistas naujas pirmojo Pompos albumo „Mallonu“ leidimas, pavadintas „Mallonu Menthol“. Jame buvo pridėtos trys anksčiau neišleistos dainos: „Pompa“ bei rusų kalba atliktos „Baby“ ir „Na chaliavu i uksus sladkij“.Pompa. Apie. BiografijaPompa – profile (discogs)

 Albumo „Kriminalinė romantika“ era (1995–1996) 
1995 m. „Pompa“ išleido antrąjį albumą „Kriminalinė romantika“, kurį įrašė Kauno radijo stoties „Ultra vires“ įrašų studijoje.Pompa. Apie. Biografija Jį prodiusavo Algirdas Ramanauskas (Ramanas)Pompa – profile (discogs), kurio balsas girdimas kai kuriose dainose.Pompa. Apie. Biografija Moteriškas vokalo partijas įdainavo Violeta Mackevičiūtė, Lietuvos muzikiniame pasaulyje žinoma Crazy Violette ir Sati pseudonimais.Pompa. Apie. Biografija Į šį albumą buvo įtraukta ir viena anksčiau įrašyta daina „Aš sugrįžau“, kurios prodiuseris buvo Andrius Mamontovas. Nors dainų tekstų tematika išliko nepakitusi, albume „Kriminalinė romantika" dominavo tuo metu išpopuliarėjusi eurodance stiliaus muzika.

Prieš pasirodant „Kriminalinei romantikai“ iš „Pompos“ pasitraukė D. Ace D. ir P. J.’s Coke (pradėjęs prodiusuoti grupę „Belmondo“). Juos pakeitė J. Mamontovo bendrakursiai Mišionis (Jūras) ir Pinokis (Tomas), su kuriais buvo nufilmuotas dar vienas erotiškas ir provokuojantis grupės vaizdo klipas „Kuti kuti“.Pompa. Apie. Biografija Iš pradžių pristačiusi albumą žiniasklaidai Vilniaus „Bingo“ salone „Pompa“ surengė didelį koncertinį turą po Lietuvos miestus.

Įsitvirtinusi populiariausių ir skandalingiausių šalies grupių tarpe „Pompa“ sulaukė kvietimo dalyvauti koncertiniame ture „Kažkas atsitiko“ kartu su kitomis žvaigždėmis „Bix“, „Foje“, „Airija“ ir Vytautu Kernagiu. Jam pasibaigus iš grupės pasitraukė Aurora MC (vėliau emigravusi į JAV2013-04-16 Atgal į 90-tuosius (nuo 04:18 iki 13:23)). Neilgai trukus jos pavyzdžiu pasekė ir Pinokis (prisijungęs prie prodiuserio Algirdo Drėmos eurodance projekto „Figaro“) bei Mišionis (įkūręs savo grupę „Gorijo“).Pompa. Apie. Biografija

1995 m. Justas Mamontovas ir Saulius Sventickas nusprendė atsisakyti „Pompos“ ir „SEL“ prodiusavimo bei vadybos ir pradėjo dirbti šokių muzikos įrašų kompanijoje „Koja Records“.Koja Records. Profile

Kuriam laikui pritilusi „Pompa“ koncertinę veiklą vėl atnaujino, kai prie Thermo J. prisijungė top modelį primenanti atlikėja Tania, kurią Justas Mamontovas ir Saulius Sventickas sutiko tuomet populiariame sostinės klube „Argus“.Pompa. Apie. Biografija 1995 m. „Koja Records“ išleistame įvairių atlikėjų rinktiniame albume „Muzika kojoms“ buvo ir visiškai nauja, šokių muzikos stiliuje atlikta „Pompos“ daina „Širdžių vagis“, kurią prodiusavo Algirdas Ramanauskas (Ramanas).

 Paskutinis albumas „Blatnos dainos“ ir pabaiga (1996–1997) 
Nuo 1996 m. „Pompa“ koncertavo retai, o paskutinis grupės albumas „Blatnos dainos“ buvo išleistas 1997 m.Pompa. Apie. Biografija Jis buvo įrašytas studijose „Tamsta“, „Yamaha sound“ ir „Lituanus“, prodiusuojant Žeraldui PovilaičiuiPompa – profile (discogs), kuris išgarsėjo padėdamas įrašyti debiutinį „Žas“ albumą „Ū-žas“ ir debiutinį Luko albumą „Nekaltas kraujas“.Pompa. Apie. Biografija

Į albumą „Blatnos dainos“ pateko septynios naujos dainos, kita hito „Širdžių vagis“ versija" ir trys perdainuoti kūriniai: “Apie Jus” („Bix“), “Vieną Kartą Paryžiuj” („Foje“) ir “Išeinu” (Vytauto Kernagio).Pompa. Apie. Biografija Muzikine prasme būtent šis albumas iš visų „Pompos“ studijinių darbų labiausiai primena hip hopo ar net gangsta repo stilių.

Po šio albumo išleidimo jokios veiklos „Pompa“ jau nebevykdė, nes dar iki jo pasirodymo pagrindinis grupės narys – Thermo J. – galutinai apsisprendė ją nutraukti.Pompa. Apie. Biografija

 Geriausių dainų albumų „Labai Mallonu“ ir „Mallonu Deluxe“ išleidimas (2022–2023) 
Minint „Pompos“ 30-metį 2022 m. vinilinės plokštelės formate buvo išleistas geriausių dainų albumas „Labai Mallonu“, taip pat grupė atidarė savo interneto svetainę ir kanalą socialiniame tinkle „YouTube“, kuriame pradėjo skelbti restauruotus vaizdo klipus Skandalingoji 90-ųjų grupė „Pompa“ išleis geriausių dainų plokštelę „Labai mallonu“„Pompa“ išleido vinilo plokštelę: 30-mečio proga – žvilgsnis į skandalingosios 90-ųjų grupės istoriją.

2022 m. gruodį „Pompa“ pradėjo platinti ir savo marškinėlių kolekciją, kurioje naudojami 1992–1993 metais Ginto Lapėno ir Giedriaus Drukteinio sukurti dizainai su grupės dainų tekstų fragmentais, o viename iš modelių – Algio Kriščiūno sukurtas grupės logotipas90-ųjų repo grupė „Pompa“ pristatė marškinėlių kolekciją.

2023 m. lapkričio pabaigoje buvo paskelbta apie vinilinės plokštelės formate ribotu tiražu išleidžiamą albumą „Mallonu Deluxe“, kuriame tarp geriausių „Pompos“ dainų galima išgirsti vien koncertuose naudotą kompoziciją „Prieš blogį“ ir kūrinius „Gyveni tik vieną kartą“ bei „Širdžių vagis“, kurių nebuvo 2022 m. išleistame albume „Labai Mallonu“90-aisiais išpopuliarėjusios grupės „Pompa“ gerbėjams – staigmena.

 Nariai 
 Justas Mamontovas (Baby UAB)
 Saulius Sventickas (Swonas)
 Aurelija Markulytė (Aurora MC)
 Thermo J.
 P. J.’s Coke
 D. Ace D.
 Amigo MC
 Mišionis
 Pinokis
 Tania

 Diskografija 
Studijiniai albumai
 Mallonu (1992)
 Mallonu Menthol (1994)
 Kriminalinė romantika (1995)
 Blatnos dainos (1997)

Rinktiniai albumai
 Labai Mallonu (2022)
 Mallonu Deluxe (2023)

 Šaltiniai 

Kategorija:Lietuvos hiphopo atlikėjai